Carcass

Οι Carcass είναι ένα αγγλικό death metal συγκρότημα, το οποίο σχηματίστηκε το 1985 στο Λίβερπουλ και διαλύθηκε δέκα χρόνια αργότερα.. To 2007 ο Μάικλ Άμοτ, πρώην κιθαρίστας του συγκροτήματος, ανακοίνωσε ότι εξέταζε το ενδεχόμενο επανένωσης με τα υπόλοιπα μέλη και το 2008 οι Carcass ξεκίνησαν να κάνουν περιοδείες ανά την υφήλιο.www.pyromusic.net

Βιογραφία
1985-1995
Οι Carcass σχηματίστηκαν ως Disattack από τον κιθαρίστα Μπιλ Στιρ και το ντράμερ Κεν Όουεν το 1985. Το πρώτο τους ντέμο έφερε την ονομασία "A Bomb Drops ..." και μετά την ηχογράφηση του, τον Μάρτιο του 1986, εντάχθηκαν στο συγκρότημα ο μπασίστας Τζεφ Γουόκερ και ο τραγουδιστής Σαντζίβ.]
Το 1987, άλλαξαν το όνομα τους σε Carcass και τον Απρίλιο εκείνης της χρονιάς ηχογράφησαν το ντέμο "Flesh Ripping Sonic Torment", λίγο πριν αποχωρήσει ο Σαντζίβ. Τα τρία εναπομείναντα μέλη ηχογράφησαν τα φωνητικά για τον πρώτο τους δίσκο με τίτλο "Reek of Putrefaction", ο οποίος κυκλοφόρησε μέσω της "Earache" τον Ιούλιο του 1987.Carcass - Reek Of Putrefaction (CD, Album) at Discogs Το ακραίο εξώφυλλο του άλμπουμ απαγορεύτηκε, οδηγώντας σε ακόμη μεγαλύτερες πωλήσεις, ενώ η στιχουργική του συγκροτήματος επικεντρωνόταν σε ιατρικές ορολογίες, την ίδια περίοδο που τα υπόλοιπα συγκροτήματα του είδους ασχολούνταν με τον αποκρυφισμό, τη βία, τον πόλεμο και άλλα παρόμοια θέματα.

Στις 13 Δεκεμβρίου 1988, ο μουσικός παραγωγός Τζον Πιλ προσκάλεσε τους Carcass στα στούντιο του BBC, όπου ηχογράφησαν τέσσερα κομμάτια.John Peel's carcass: Grindcore at the BBC | Kill Your Darlings Οι ηχογραφήσεις αυτές κατέληξαν στο ΕΡ "The Peel Sessions", ενώ είχαν μεταδοθεί τον Ιανουάριο του 1989. Τα μέλη του συγκροτήματος παρουσιάστηκαν ως Embalmer (Στιρ), J. Offalmangler (Γουοκερ) και K. Grumegargler (Όουεν).

Ο δεύτερος δίσκος των Carcass κυκλοφόρησε στις 4 Δεκεμβρίου 1989 με τίτλο "Symphonies of Sickness",Carcass - Symphonies of Sickness - Encyclopaedia Metallum για του οποίου την προώθηση συμμετείχαν στην περιοδεία "Grindcrusher" μαζί με τους Bolt Thrower, Morbid Angel και Napalm Death.ASK EARACHE: Earache Grindcrusher LP - September 1989

Τον Μάρτιο του 1990 εντάχθηκε στο συγκρότημα ο κιθαρίστας Μάικλ Άμοτ και περιόδευσαν στη Γερμανία με τους Atrocity να ανοίγουν τις εμφανίσεις τους. Το φθινόπωρο του 1991 κυκλοφόρησαν το "Necroticism – Descanting the Insalubrious" με παραγωγό τον Κόλιν Ρίτσαρντσον και οι πωλήσεις του ξεπέρασαν τις 100.000 αντίτυπα παγκοσμίως.Necroticism - Descanting the Insalubrious - Encyclopaedia Metallum

Στις αρχές του 1992 έδωσαν μία σειρά συναυλιών στο Μεξικό μαζί με τους Cenotaph, Deadly Dark και Hardware.Carcass Setlist at Arena Lopez Mateos, Tlanepantla, Mexico Ακολούθησε το ΕΡ "Tools of the Trade" και μία βρετανική περιοδεία ως support συγκρότημα στους Death. Στη συνέχεια, συμμετείχαν στην περιοδεία της "Earache" με την ονομασία "Gods Of Grind" μαζί με τους Cathedral, Entombed και Confessor.CARCASS, ENTOMBED, CATHEDRAL -Gods Of Grind tour, UK 1992.

Μετά το πέρας των ηχογραφήσεων για το "Heartwork" του 1993, ο Άμοτ αποχώρησε για να δημιουργήσει τους Spiritual Beggars και τους Arch Enemy. Το "Heartwork" ηχογραφήθηκε στα "Parr Street Studios" και παρουσίασε μία επέκταση της μουσικότητας και της ποικιλίας του συγκροτήματος, με κλασικές χέβι μέταλ επιρροές. Αυτός ήταν ο πρώτος δίσκος των Carcass που κατάφερε να μπει στους καταλόγους επιτυχιών της πατρίδας τους.

Τη θέση του Άμοτ πήρε ο Μάικ Χίκι και το συγκρότημα περιόδευσε στη Μεγάλη Βρετανία τον Δεκέμβριο του 1993 μαζί με τους ράπερ Body Count, πριν περιοδεύσουν σε Ευρώπη και Αμερική για την προώθηση του άλμπουμ.Body Count — Nottingham — Rock City — 15 December 1993 Προς το τέλος της περιοδείας, οι Carcass υπέγραψαν στην "Columbia", αφού οι πωλήσεις του "Heartwork" ξεπέρασαν τις 50.000 αντίτυπα στις Ηνωμένες Πολιτείες. Τον Ιούνιο του 1994, ο Χίκι αντικαταστάθηκε από τον Κάρλο Ρεγκάντας.

Στα τέλη του 1995, ο Γουόκερ περιόδευσε προσωρινά με τους Year Zero ενώ οι Carcass ανέμεναν την κυκλοφορία του νέου τους άλμπουμ από την "Columbia". Μέσα στο Νοέμβριο, η εταιρεία τους απέρριψε διακόπτοντας τη συνεργασία μαζί τους, γεγονός που οδήγησε στην αποχώρηση του Μπιλ Στιρ. Ο δίσκος κυκλοφόρησε από την "Earache" με τίτλο "Swansong", αλλά η αποχώρηση του Στιρ οδήγησε τα εναπομείναντα μέλη του σχήματος στο να μετονομαστούν σε Black Star, προσθέτοντας στη σύνθεση τους τον κιθαρίστα Μαρκ Γκρίφιθς.

Επανένωση
260px|thumb|Οι Carcass ζωντανά το 2010
Τον Οκτώβριο του 2007, οι Carcass επιβεβαιώθηκαν ως συμμετέχοντες στο φεστιβάλ του Wacken και το "Tuska Open Air Metal Festival" της Φινλανδίας, το 2008.Reunited CARCASS Confirmed For Next Year's WACKEN OPEN AIR Festival Το καλοκαίρι του 2008, η σύνθεση των Στιρ, Γουόκερ, Άμοτ και Όουεν περιόδευσε παίζοντας σε ευρωπαϊκά και αμερικάνικα φεστιβάλ, ενώ μέσα στη χρονιά, η "Earache" επανακυκλοφόρησε ολόκληρη τη δισκογραφία του συγκροτήματος.CARCASS- 5 DVD documentaries coming up soon

Την επόμενη διετία, το συγκρότημα συνέχισε να εμφανίζεται ζωντανά σε μεγάλα φεστιβάλ και το 2012 ξεκίνησε τις ηχογραφήσεις του πρώτου του άλμπουμ μετά το 1996. Οι Άμοτ και Όουεν αποχώρησαν στα τέλη του 2012 και στο συγκρότημα εντάχθηκε ο ντράμερ Ντάνιελ Γουάιλντινγκ.Decibel Exclusive: Jeff Walker Speaks About the New Carcass Record! Μετά το τέλος των ηχογραφήσεων, τη δεύτερη κιθάρα των Carcass ανέλαβε ο Μπεν Ας, τον Μάρτιο του 2013.New CARCASS Lineup Performs Live For First Time; Video Footage Available Δύο μήνες αργότερα υπέγραψαν στη "Nuclear Blast", όπως και την "Trooper Entertainment" για την ιαπωνική έκδοση.CARCASS Signs With NUCLEAR BLAST RECORDSCARCASS Signs Japanese Deal With TROOPER ENTERTAINMENT Το άλμπουμ κυκλοφόρησε τον Σεπτέμβριο του 2013 σκαρφαλώνοντας στο Top-50 στη Βρετανία και τις Ηνωμένες Πολιτείες, όπως και το Top-10 στη Φινλανδία και τη Γερμανία.Carcass - Surgical Steel - Music Charts - aCharts.us Στη συνέχεια, συμμετείχαν στην περιοδεία "Defenders of the Faith" μαζί με τους Amon Amarth και τους Hell.CARCASS ON TOURING WITH AMON AMARTH - "LOCK UP YOUR DEAD GRANDMOTHERS"

Δισκογραφία
Στούντιο ηχογραφήσεις
ΈτοςΆλμπουμΑγγλίαCARCASS | Artist | Official ChartsΦινλανδίαfinnishcharts.com, CarcassΗΠΑ 1988  Reek of Putrefaction  -  -  - 1989  Symphonies of Sickness  -  -  - 1991  Necroticism – Descanting the Insalubrious  -  -  - 1993  Heartwork  67  -  - 1996  Swansong  68  33  - 2013  Surgical Steel  47  6  41

Συλλογές
 Wake Up and Smell the... Carcass (1996)
 Best of Carcass (1997)
 Choice Cuts (2004)ΕΡ
 The Peel Sessions (1989)
 Live at St. George's Hall (1990)
 Tools of the Trade (1992)
 The Heartwork EP (1993)

 Παραπομπές 

Πηγές

 Carcass | Biography | AllMusic
 Carcass - Biography - Metal Storm
 Carcass Discography at Discogs

 Εξωτερικοί σύνδεσμοι 
 Επίσημος ιστότοπος Carcass από την Earache 
 Carcass - Facebook
 Carcass (@CarcassBand) | Twitter
 CARCASS | Listen and Stream Free Music, Albums, New Releases - MySpace

Κατηγορία:Αγγλικά death metal συγκροτήματα